|  |  |
| --- | --- |
|  | दि न्यू इन्डिया एश्योरन्स कंपनी लिमिटेड |

**प्रशासनिक अधिकारियों (स्केल-I – सामान्यकृत/विशेषकृत) की भर्ती हेतु ऑनलाईन परीक्षा**

**1.** **सामान्यकृत**

**2. जोखिम अभियंता**

**3. ऑटोमोबाइल अभियंता**

**4. कानून अधिकारी**

**5. लेखा**

**6. प्रशासनिक अधिकारी (स्वास्थ्य)**

**7. आई.टी. विशेषज्ञ**

**8. व्यापार विश्लेषक**

**9. कंपनी सचिव**

**10. बीमांकिक विशेषज्ञ**

**(चरण –। परीक्षा)**

**सूचना पुस्तिका**

इस पुस्तिका में ऑनलाइन परीक्षा संबंधी विविध पहलुओं के ब्योरे और विषयवस्तुओं के बारे में महत्वपूर्ण निर्देश हैं। आपको इस पुस्तिका का ध्यान से अध्ययन करने की सलाह दी जाती है क्योंकि इससे आपको परीक्षा की तैयारी करने में सहायता मिलेगी ।

इस ऑनलाइन परीक्षा में निम्नानुसार वस्तुनिष्ठ प्रकार की बहूविकल्पीय प्रश्नावलियाँ होंगी :

|  |  |  |  |  |  |
| --- | --- | --- | --- | --- | --- |
| **अनु. क्र.** | **प्रश्नावली** | **प्रश्नों की संख्या** | **अंक** | **समय** | **माध्यम** |
| 1 | अंग्रेजी भाषा | 30 | 30 | 20 मिनट | अंग्रेजी |
| 2 | तर्कशक्ति क्षमता | 35 | 35 | 20 मिनट | अंग्रेजी/हिन्दी |
| 3 | संख्यात्मक अभियोग्यता | 35 | 35 | 20 मिनट | अंग्रेजी/हिन्दी |
|  | **कुल** | **100** | **100** | 60 मिनट |  |

परीक्षा के लिए कुल समय 60 मिनट है; तथापि लागिंग इन, निर्देश पढ़ना आदि के सहित आपको परीक्षा स्थल में लगभग 120 मिनट रहना पड सकता है । अंग्रेजी भाषा के अतिरिक्त सभी प्रश्नावलियां अंग्रेजी व हिन्दी में उपलब्ध कराई जाएंगी । प्रत्येक प्रश्नावली की अवधि अलग-अलग है । उम्मीदवार किसी विशिष्ट प्रश्नावली के प्रश्नों को केवल उस प्रश्नावली के लिए आबंटित समय के दौरान हल कर सकते हैं । सभी प्रश्नों में बहुविकल्प होंगे। प्रश्न के पांच उत्तर में से केवल एक सही उत्तर होगा।आपको सर्वाधिक उपयुक्त उत्तर का चयन करना है और जिस विकल्प को आप उपयुक्त/सही समझते हैं उसे 'माउस क्लिक' करना है । आपने जिस विकल्प को क्लिक किया है वह उस प्रश्न का आपका उत्तर माना जाएगा। **अगर आप गलत उत्तर देंगे तो दंड स्वरूप आपके अंकों में कटौती की जायेगी। ऐसे किसी भी प्रश्न के निर्धारित अंकों में से, जिसका आपने गलत उत्तर दिया है, दंड के रूप में 1/4 (एक चौथार्इ) अंक काट लिए जाएंगे ।**

ऑनलाइन परीक्षा के स्कोर, निम्न प्रक्रिया को अपनाकर निकाले जाते हैं :

(i) गलत उत्तरों के लिए दंड लगाने के बाद, संशोधित अंकों की गणना हेतु प्रत्येक वस्तुनिष्ठ परीक्षा में अभ्यर्थी द्वारा दिए गए सही उत्तरों की संख्या पर विचार किया जाता है ।

(ii) समीकृत अंकों की गणना हेतु, विभिन्न सत्रों में हुई प्रत्येक वस्तुनिष्ठ परीक्षा में, कठिनाई में सूक्ष्म अंतर, यदि कोई है, का ध्यान रखने के लिए अभ्यर्थी द्वारा प्राप्त संशोधित अंकों को समतुल्य किया जाता है ।\*

\* अभ्यर्थी द्वारा किसी भी प्रश्नावली में प्राप्त अंकों को सभी फॉर्मों के अंकों के वितरण पर विचार करते हुए बेस फॉर्म से समीकृत किया जाता है ।

(iii) प्रत्येक प्रश्नावली एवं परीक्षा में कुल अंकों को दशमलव बिन्दू सहित दो अंकों तक रिपोर्ट किया जाता है ।

**नोट: उम्मीदवारों को चरण – ll परीक्षा के लिए चयनित होने के लिए प्रत्येक परीक्षण/खंड में कंपनी द्वारा निर्धारित पारित अंक प्राप्त करके उत्तीर्ण होना आवश्यक है।**

**कृपया नोट करें कि इस पुस्तिका में दिए गए प्रश्न केवल उदाहरण हैं सर्वांगपूर्ण नहीं हैं । वास्तविक परीक्षा में प्रश्न अधिक कठिन या अलग प्रकार के भी हो सकते हैं, जिनका कि यहाँ वर्णन नही किया गया हो ।**

नमूने के कुछ प्रश्न यहाँ दिए गए हैं ।

**अंग्रेजी भाषा**

इस परीक्षा का प्रयोजन आपके अंग्रेजी भाषा ज्ञान को परखना है । व्याकरण, शब्द भंडार, वाक्यों को पूर्ण करना, समानार्थी, विपरीतार्थी शब्द, अनुच्छेद की समझ आदि संबंधी प्रश्नों से आपके अंग्रेजी भाषा संबंधी ज्ञान की परीक्षा ली जाएगी ।

**Q.1-2.** Read each sentence to find out whether there is any grammatical or idiomatic error in it. The error, if any, will be in one part of the sentence. The number of that part is the answer. If there is no error, the answer is ‘No error’. (Ignore the errors of punctuation, if any).

**Q.1.** Most of the third world / country are experiencing / the ethnic or communal problem /

(1) (2) (3)   
in varying degrees. No error  
 (4) (5)

**Q.2.** The regaining of freedom / as we well know has given rise for / many dormant issues /

(1) (2) (3)  
and conflicts in our society. No error  
 (4) (5)

**Q.3-4.** Pick out from the words given below each sentence the word which would complete the sentence correctly and meaningfully.

**Q.3.** Continuous unemployment has induced in the people a kind of \_\_\_\_\_ which is most depressing.  
(1) laziness (2) encouragement (3) satisfaction (4) anger (5) awakening

**Q.4.** He wants me to look \_\_\_\_ his garden during his absence.  
(1) at (2) over (3) after (4) into (5) from

**Q.5-10.** In the following passage there are blanks, each of which has been numbered. These numbers are printed below the passage and against each, five words are suggested, one of which fits the blank appropriately. Find out the appropriate word in each case.

The true (5) of rights is duty. If we all (6) our duties, rights will not be (7) to seek. If leaving duties unperformed we run (8) rights, they will (9) us like an elusive person. The more we pursue them, the farther (10) they fly.

**Q.5.** (1) end (2) source (3) joy (4) purpose (5) power

**Q.6.** (1) deny (2) devote (3) discharge (4) imagine (5) fulfill

**Q.7.** (1) far (2) close (3) easy (4) against (5) common

**Q.8.** (1) as (2) after (3) at (4) from (5) for

**Q.9.** (1) hold (2) grab (3) fight (4) escape (5) chase

**Q.10.** (1) off (2) can (3) did (4) could (5) towards

**तर्कशक्ति क्षमता**

यह प्रश्नावली यह देखने के लिए है कि आप कितनी अच्छी तरह सोच सकते हैं । इसमें विभिन्न प्रकार के प्रश्न होंगे । यहाँ कुछ उदाहरण प्रश्न दिये हैं ।

**प्र.1.** tops के अक्षरों को पुनर्व्यवस्थित करके यदि O से शुरू होनेवाला कोर्इ सार्थक शब्द बनाया जा सके तो उस शब्द का अंतिम अक्षर आपका उत्तर है । यदि एक से अधिक शब्द बन सकते हों तो उत्तर है M और यदि कोर्इ शब्द न बन सकता हो तो उत्तर X है ।

(1) T (2) P (3) M (4) S (5) X

**प्र.2.** कुछ नेता बेर्इमान होते हैं । सत्यप्रिय नेता है । इन दो कथनों से निम्नलिखित में से कौन सा निश्चित निष्कर्ष निकलता है ?  
(1) सत्यप्रिय र्इमानदार है (2) सत्यप्रिय बेर्इमान है  
(3) कुछ नेता र्इमानदार होते हैं (4) नेता सामान्यतः बेर्इमान होते हैं  
(5) सत्यप्रिय कभी-कभी बेर्इमान हो जाते हैं

**प्र.3.** यदि निम्नलिखित वर्णमाला के अक्षर अपना स्थान इस प्रकार बदलें कि A, Z के स्थान पर आ जाए और Z, A के स्थान पर, B, Y के स्थान पर आ जाए और Y, B के स्थान पर आ जाए, इसी तरह आगे के अक्षर भी आपस में स्थान बदल लें, तो दाए से तेरहवा अक्षर   
कौन सा होगा ?  
A B C D E F G H I J K L M N O P Q R S T U V W X Y Z  
(1) M (2) N (3) O (4) L (5) दिए गए विकल्पों को छोड़कर अन्य

**प्र.4.** यदि शब्द “DEPRESSION” के पहले और दूसरे अक्षर को परस्पर बदल दिया जाए, तीसरे और चौथे अक्षर को भी और पांचवे और छठे अक्षर को तथा बाद के अक्षरों को भी इसी प्रकार बदल दिया जाए तो दाएं से सातवां अक्षर निम्नलिखित में से कौनसा है ?  
(1) R (2) O (3) S (4) I (5) दिए गए विकल्पों को छोड़कर अन्य

**प्र.5.** लड़कियों की एक पंक्ति में, यदि सीता, जो बाएं से 10 वीं है और लीना, जो दाएं से 9 वी हैं, आपस में अपने स्थान बदल लेती हैं, तो सीता बाएं से 15 वी हो जाती है । पक्ति में कितनी लडकियां हैं ?  
(1) 16 (2) 18 (3) 19 (4) 22 (5) दिए गए विकल्पों को छोड़कर अन्य

**प्र.6-10.** नीचे दी गई जानकारी पढ़कर इन प्रश्नों के उत्तर दीजिए ?  
एक प्रसिध्द नाटककार के छह नाटक A, B, C, D, E और F सोमवार से शनिवार तक हर दिन एक खेला जाएगा । नाटकों का कार्यक्रम निम्नलिखित के अनुसार होगा ।  
(1) जिस दिन E खेला जाए, A उससे पूर्ववर्ती दिन को खेला जाना चाहिए   
(2) C मंगलवार को नहीं खेला जाना चाहिए  
(3) B उस दिन होना चाहिए जो F के मंथन के बाद वाला दिन हो  
(4) D केवल शुक्रवार को खेला जाना चाहिए और उसीसे तुरंत पहले B नहीं खेला जाना चाहिए  
(5) E कार्यक्रम के अंतिम दिन नहीं खेला जाना चाहिए

**प्र.6.** सोमवार से खेले जाने के क्रम में नाटकों का कार्यक्रम निम्नलिखित में से कौन सा है ?  
(1) E A B F D C (2) A F B E D C (3) A F B C D E   
(4) F A B E D C (5) दिए गए विकल्पों को छोड़कर अन्य

**प्र.7.** नाटक C मंगलवार के अतिरिक्त निश्चित रुप से निम्नलिखित में से किस दिन नहीं खेला जा सकता है ?  
(1) सोमवार (2) बुधवार (3) गुरुवार (4) शुक्रवार (5) शनिवार

**प्र.8.** नाटक D नाटकों के निम्नलिखित में से किस जोड़े के बीच है ?  
(1) C एवं E (2) E एवं F (3) A एवं E (4) B एवं E (5) C एवं F

**प्र.9.** निम्नलिखित में से कौन सा नाटक सोमवार को है ?  
(1) E (2) A (3) F (4) B (5) C

**प्र.10.** निम्नलिखित में से कौन सा नाटक B के तुरंत बाद होगा ?  
(1) F (2) E (3) D (4) C (5) A

**संख्यात्मक अभियोग्यता**

यह परीक्षा संख्यात्मक गणनाओं, जैसे संगणन, संख्यात्मक तर्कसंगतता, सारणियों एवं आलेखों से निष्कर्ष निकालने आदि में आपकी गति शुद्धता की जाँच के लिये है।

**निर्देश :**  निम्नलिखित में से प्रत्येक प्रश्न में एक संख्या नहीं दी गयी । उस संख्या के स्थान पर प्रश्नचिन्ह (?) लगा दिया गया है । आपको यह बताना है कि प्रश्न चिन्ह के स्थान पर उत्तर संख्या 1, 2, 3 और 4 में से कौन सी आएगी । यदि इन चारों में से कोर्इ भी ठीक न हो तो आपका उत्तर होगा (5) अर्थात् ' दिए गए विकल्पों को छोड़कर अन्य' ।

**प्र.1.** = ?

(1) (2) (3) (4) (5) दिए गए विकल्पों को छोड़कर अन्य

**प्र.2.** (27 + 498) **÷** 25 = ?  
(1) 17 (2) 25 (3) 21 (4) 12 (5) दिए गए विकल्पों को छोड़कर अन्य

**प्र.3.** यदि 10 रूपये में एक पेन बेचने पर लाभ उसकी लागत के बराबर है तो पेन का मूल्य क्या है ?   
(1) 3/- रु. (2) 5/- रु. (3) 10/- रु. (4) 20/- रु. (5) दिए गए विकल्पों को छोड़कर अन्य

इसके अतिरिक्त ग्राफों और सारणियों पर भी कुछ प्रश्न पूछे जा सकते हैं ।

**निर्देश :** नीचे सारणी में 700 कर्मचारियों का प्रतिशत दर्शाया गया है जो उन 6 विशेषताओं के आधार पर वर्गीकृत है जिससे पदोन्नति में सहायता मिलती है। श्रेणी । सबसे अधिक है। सारणी का सावधानीपूर्वक अध्ययन कीजिये तथा उसके नीचे दिए प्रश्नों का उततर दें:

|  |  |  |  |  |  |  |
| --- | --- | --- | --- | --- | --- | --- |
| % विभिन्न श्रेणियां देने वाले कर्मचारियों का प्रतिशत | | | | | | |
| विशेषता | I | II | III | IV | V | VI |
| वरिष्ठता | 32 | 17 | 22 | 19 | 5 | 5 |
| अध्यवसाय | 14 | 19 | 17 | 9 | 27 | 14 |
| कार्य निपुणता | 15 | 19 | 21 | 14 | 14 | 17 |
| बुद्धिमत्ता | 10 | 14 | 10 | 14 | 17 | 35 |
| र्इमानदारी | 24 | 17 | 7 | 9 | 27 | 16 |
| सामाजिकता | 5 | 14 | 23 | 35 | 10 | 13 |

**प्र.4.** पदोन्नति के लिए किस विशेषता को सर्वोच्च श्रेणी मिली है ?

(1) अध्यवसाय (2) वरिष्ठता (3) र्इमानदारी (4) सामाजिकता (5) कार्य निपुणता

**प्र.5.** कितने कर्मचारियों ने बुद्धिमता को श्रेणी III दी हैं ?  
(1) 119 (2) 98 (3) 77 (4) 70 (5) 10

**प्र.6.** पदोन्नति के लिए सबसे कम महत्त्वपूर्ण विशेषता किसे माना गया है ?  
(1) र्इमानदारी (2) बुद्धिमत्ता (3) अध्यवसाय (4) कार्य निपुणता (5) सामाजिकता

1. **ऑनलाईन परीक्षा पैटर्न का विवरण:**


(1) परीक्षा ऑनलाइन अर्थात कंप्यूटर पर होगी ।

(2) अंग्रेजी भाषा के प्रश्नों के अतिरिक्त सभी प्रश्न अंग्रेजी व हिन्दी में होंगे ।

(3) सभी प्रश्नों में बहु विकल्प होंगे । प्रश्न के पांच उत्तर में से केवल एक सही उत्तर होगा । **उम्मीदवार के सर्वाधिक उपयुक्त उत्तर चुनकर उस विकल्प को ‘माउसक्लिक’ करना है जो उसे उपयुक्त/सही लगता है । क्लिक किया गया विकल्प उस प्रश्न का उत्तर माना जाएगा। किसी भी प्रश्न का उत्तर, अंकन के लिये तभी मान्य होगा जब उम्मीदवार ने उसको “Save & Next” अथवा “Mark for Review & Next” के साथ सेव किया हो ।**

(4) सर्वर पर घड़ी सेट की गई है और आपके स्क्रीन पर ऊपरी दांए कोने में काउंट डाउन टाइमर आपके लिए परीक्षा पूरी करने के लिए शेष समय दर्शाएगा । घड़ी पूरी तरह चल जाने पर परीक्षा का समय स्वतः पूरा हो जाता है, आपको अपनी परीक्षा समाप्त या सबमिट नहीं करनी है ।

(5) स्क्रीन पर दांए प्रश्न पैलेट प्रत्येक क्रमांकित प्रश्न का निम्नलिखित में से एक स्टेटस दर्शाता है :



रिव्यू के लिए मार्क स्टेटस महज रिमाइंडर का काम करता है कि आपने फिर से देखने के लिए प्रश्न सेट किया है । रिव्यू के लिए मार्क किए गए प्रश्न का उत्तर चुना जाता है तो इस उत्तर को अंतिम मूल्यांकन में सम्मिलित किया जाएगा ।

(6) उत्तर देने हेतु प्रश्न चुनने के लिए आपको निम्नलिखित में से एक करना है:

a. उस नंबर के प्रश्न पर सीधे जाने के लिए अपने स्क्रीन के दांए प्रश्न पैलेट पर प्रश्न नंबर पर क्लिक कीजिए । नोट करें कि इस विकल्प के प्रयोग पर वर्तमान प्रश्न का आपका उत्तर **सेव नहीं होता** है ।

b. वर्तमान प्रश्न का उत्तर सेव करने के लिए और क्रम में अगले प्रश्न पर जाने के लिए **‘Save & Next’** पर क्लिक कीजिए।

c. वर्तमान प्रश्न का उत्तर सेव करने, उसे रिव्यू हेतु मार्क करने और क्रम में अगले प्रश्न पर जाने के लिए **‘Mark for Review & Next’** पर क्लिक कीजिए ।

(7) अपना उत्तर चुनने के लिए, एक विकल्प बटन पर क्लिक कीजिए ।

(8) अपना उत्तर बदलने के लिए दूसरा वांछित विकल्प बटन क्लिक कीजिए ।

(9) अपना उत्तर सेव करने के लिए आपको **Save & Next** पर क्लिक करना चाहिए ।

(10) चुना गया उत्तर डिसिलेक्ट करने के लिए, चुने गए विकल्प पर फिर से क्लिक कीजिए या **Clear Response बटन** पर क्लिक कीजिए।

(11) रिव्यू के लिए प्रश्न मार्क करने के लिए **Mark for Review & Next** पर क्लिक कीजिए । यदि मार्कड फोर रिव्यू प्रश्न के लिए उत्तर चुना जाता है तो अंतिम मूल्यांकन में उत्तर पर विचार किया जाएगा ।

(12) किसी प्रश्न का उत्तर बदलने के लिए, पहले प्रश्न सिलेक्ट कीजिए और फिर नये उत्तर पर क्लिक कीजिए और उसके बाद **Save & Next** बटन पर क्लिक कीजिए ।

(13) **जो प्रश्न उत्तर देने के बाद ‘सेव’ या ‘रिव्यू के लिए मार्क’ किए गए हैं, सिर्फ वही प्रश्न मूल्यांकन के लिए सम्मिलित किए जाएंगे।**

(14) स्क्रीन के टॉप बार पर सेक्शन्स डिस्प्ले किए जाएंगे । सेक्शन के नाम पर क्लिक करके सेक्शन्स के प्रश्न देखे जा सकते हैं । जो सेक्शन आप देखेंगे वह हाइलाइट होगा ।

(15) किसी सेक्शन के अंतिम प्रश्न पर **Save & Next** बटन क्लिक करने के बाद आप आटोमैटिकली उस ही सेक्शन के पहले प्रश्न पर पहुंच जाएंगे ।

(16) सेक्शन के प्रश्नों के स्टेटस को देखने के लिए सेक्शनों के नामों पर आप माउस कर्सर मूव कर सकते हैं ।

(17) आप किसी विशिष्ट प्रश्नावली के प्रश्नों के बीच उस प्रश्नावली के लिये आबंटित समय के दौरान ही शफल कर सकते हैं ।

(18) उम्मीदवारों से अनुरोध हैं कि “टेस्ट एडमिनिस्ट्रेटर” के निर्देशों का ध्यान से अनुसरण करें । यदि कोई उम्मीदवार निर्देशों/नियमों का अनुसरण नहीं करता है तो इसे कदाचार/अनुचित तरीके अपनाने का मामला माना जाएगा और उम्मीदवार कंपनी द्वारा निर्णीत अवधि के लिए परीक्षाओं में बैठने से डिबारमेंट के लिए पात्र होगा।

(19) उम्मीदवार केवल परीक्षा शुरू होने से पहले टेस्ट एडमिनिस्ट्रेटर से अपनी शंकाओं का समाधान कर सकता है । परीक्षा शुरु होने के बाद किसी भी क्वेरी (शंका) का उत्तर नहीं दिया जाएगा ।

(20) 60 मिनट की समाप्ति के बाद, उम्मीदवार न ही किसी भी प्रश्न का उत्तर दे पाएंगे और न ही अपने उत्तर जांच पाएंगे।

(21) **कृपया नोट करें :-**

**(**a**) परीक्षा का पूर्ण समय समाप्त होने तक उम्मीदवारों को** “**फाइनली सबमिट**” **करने नहीं दिया जाएगा ।**

**(**b**) एक बार परीक्षा शुरू हो जाने पर किसी भी परिस्थिति में कोई उम्मीदवार की-बोर्ड के किसी भी बटन पर क्लिक नहीं करेगा क्यों कि इससे परीक्षा लॉक हो जाएगी ।**

**(ब) सामान्य निर्देश :**

(1) कृपया बुलावा पत्र में तारीख, रिपोर्टिंग समय और परीक्षा स्थल का पता नोट करें ।

(2) परीक्षा स्थल की पुष्टि करने के लिए ऑनलाइन परीक्षा से एक दिन पहले आप परीक्षा स्थल जाकर देख सकते हैं ताकि परीक्षा के दिन आप समय पर रिपोर्ट कर सकें ।

(3) आपका हाल ही का पासपोर्ट आकार का फोटोग्राफ चिपकाकर बुलावा पत्र अपने साथ परीक्षा स्थल पर लाया जाना चाहिए। (वही फोटो चिपकायें, जिसे पंजीकरण के समय अपलोड किया गया हो ।)

(4) परीक्षा स्थल पर टेस्ट एडमिनिस्ट्रेटर और कंपनी प्रतिनिधि के निर्देशों का आपको निष्ठापूर्वक पालन करना चाहिए । आप निर्देशों का उल्लंघन करेंगे तो आपको अयोग्य ठहराया जाएगा और परीक्षा स्थल छोड़कर जाने के लिए कहा जाएगा ।

(5) परीक्षा के दौरान कैलकुलेटर (अलग या घड़ी के साथ), किताबों, नोटबुकों या लिखे नोटस, सेल फोन (कैमेरा सहित या रहित) या अन्य किसी इलेक्ट्रॉनिक साधन के प्रयोग की अनुमति नहीं दी जाएगी ।

(6) अपने फोटोग्राफ को बुलावा-पत्र पर चिपकाकर और वर्तमान में वैध फोटो युक्त पहचान का मूल प्रमाण और उसकी एक फोटोकापी अपने साथ लाएं - कृपया अपने फोटोग्राफ को इस बुलावा-पत्र पर चिपकाकर और वर्तमान में वैध फोटो युक्त पहचान का मूल प्रमाण और उसकी एक फोटोकापी अपने साथ लाएं - यह अनिवार्य है । वर्तमान में वैध फोटो पहचान प्रमाण हैं -पैनकार्ड/पासपोर्ट/ड्राइविंग लाइसेंस/वोटर्स कार्ड/फोटोग्राफ युक्त बैंक पास बुक/आधिकारिक लेटर हेड पर राजपत्रित अधिकारी द्वारा जारी फोटो पहचान का प्रमाण/आधिकारिक लेटर हेड पर जन प्रतिनिधि द्वारा जारी फोटो पहचान का प्रमाण/मान्यता प्राप्त कालेज/यूनिवर्सिटी द्वारा जारी वैध वर्तमान पहचान पत्र / फोटोग्राफयुक्त आधार/ई-आधार कार्ड /कर्मचारी पहचान पत्र/फोटोग्राफ युक्त बार काउंसिल पहचान पत्र । **कृपया नोट करें - राशन कार्ड और लर्नर ड्राइविंग लाइसेंस को वैध पहचान-प्रमाण के रूप में स्वीकार नहीं किया जाएगा ।** कृपया ध्यान दें कि प्रवेश पत्र पर लिखा गया आपका नाम (जैसा आपने पंजीकरण की प्रक्रिया में दिया है) फोटो पहचान पत्र पर दिखते नाम के बिल्कुल अनुरूप होना चाहिए । महिला उम्मीदवार जिन्होंने शादी के पश्चात अपने पहले/अंतिम/बीच के नाम में परिवर्तन किया हो वे इस पक्ष का विशेष ध्यान दें । यदि प्रवेश पत्र पर दिए गए नाम और फोटो पहचान पत्र में जरा भी बेमेल हुआ तो आपको परीक्षा में शामिल होने नहीं दिया जाएगा । वे उम्मीदवार जिन्होंने अपना नाम बदल लिया है, को राजपत्रित अधिसूचना/अपना विवाह प्रमाण पत्र/शपथपत्र प्रस्तुत करने पर ही अनुमत किया जाएगा ।

**चरण -। (प्रारंभिक) परीक्षा का बुलावा पत्र परीक्षा स्थल पर एकत्र नहीं किया जाएगा । हालांकि, इसे परीक्षा केंद्र के अधिकारियों द्वारा विधिवत अधिप्रमाणित/स्टाम्प किया जाएगा। उम्मीदवार को बुलावा पत्र (पहचान प्रमाण की अधिप्रमाणित/स्टांप्ड कॉपी के साथ) को सुरक्षित रूप से बनाए रखने की जरूरत होगी। जिन उम्मीदवारों को मुख्य परीक्षा के लिए बुलाया जाता है, उन्हें मुख्य परीक्षा की "सूचना पुस्तिका" और बुलावा पत्र में दी गई जानकारी के अनुसार मुख्य परीक्षा बुलावा पत्र और अन्य आवश्यक दस्तावेजों के साथ यह बुलावा पत्र लाना अनिवार्य होगा।**

**स्क्राइब की सेवाएं लेने वाले उम्मीदवारों के लिए - प्रारंभिक परीक्षा के समय स्क्राइब घोषणा फॉर्म एकत्रित किया जाएगा।**

(7) सही व गलत उत्तरों के पैटर्न में समानता का पता लगाने के लिए आपके प्रत्युत्तरों का परीक्षा में सम्मिलित अन्य उम्मीदवारों के साथ विश्लेषण किया जायेगा। यदि निर्धारित प्रक्रिया के अनुसार यह अनुमान लगता/निष्कर्ष निकलता है कि प्रत्युत्तरों में सहभागिता की गर्इ है और प्राप्त अंक वास्तविक/वैध नहीं है तो आपको अयोग्य ठहराया या उम्मीदवारी रद्द की जा सकती है। जो उम्मीदवार नकल करते, सहायता करते या देते अथवा ऐसा व्यवहार करते, जो उम्मीदवार के लिए अनुचित हो, पाया जाता है, उसके मूल्यांकन पर विचार नहीं किया जायेगा । आगे ऐसे उम्मीदवार के खिलाफ कंपनी अपने अनुसार उपयुक्त कार्रवाई कर सकता है ।

(8) आप अपने साथ एक बाल पॉइंट पेन अवश्य लाएं। आप अपना व्यक्तिगत इंक स्टैम्प पैड (ब्लू/ब्लैक) ला सकते है। परीक्षा के अंत में अपने उत्तर सबमिट करने से पहले जिन प्रश्नों को आप रिव्यू करना चाहते हैं उनके प्रश्न नंबर लिखने या रफ़ वर्क करने के लिए आपको कागज़ का एक पन्ना दिया जाएगा। परीक्षा पूरी होने के बाद स्थल छोड़ने से पहले आपको कागज का यह पन्ना टेस्ट एडमिनिस्ट्रेटर को सौंप देना है।

(9) परीक्षा के प्रशासन में कुछ एक समस्या होने की संभावना से इंकार नहीं किया जा सकता, जो कि परीक्षा संचालन और/अथवा सृजित करने की कठिनाई के तौर में सामने आ सकती है । ऐसी स्थिति में इन समस्याओं के समाधान का पूरा प्रयास किया जायेगा, जिसमें उम्मीदवारों के मूवमैंट, परीक्षा में विलम्ब होना शामिल हैं । पुनः परीक्षा का आयोजन स्पष्ट रूप से परीक्षा संचालक के विवेक पर निर्भर है। उम्मीदवार पुनः परीक्षा के लिए किसी प्रकार का दावा नहीं कर सकेंगे । परीक्षा संचालन की विलम्बित प्रक्रिया में उम्मीदवारों के मूव करने की इच्छा नहीं होने अथवा भाग लेने की इच्छा नहीं होने पर उन्हें प्रक्रिया से सरसरी तौर पर निरस्त कर दिया जायेगा ।

(10) यदि परीक्षा एक से अधिक सत्र में आयोजित होती हैं तो सभी सत्रों में प्रयुक्त विभिन्न टेस्ट बैटरियों की डिफिकल्टी स्तर के अंतर को एड़जस्ट करने के लिए विभिन्न सत्रों के स्कोर को इक्वेट किया जाएगा । यदि सेंटर पर किसी अभ्यर्थी के लिए नोड क्षमता कम है या कोई तकनीकी खामी होती है तो एक से अधिक सत्र की आवश्यकता हो सकती है ।

(11) परीक्षा की सामग्री या उसकी किसी अन्य जानकारी, पूर्णतया या अंशतः को प्रकट करने, प्रकाशित करने, पुनः प्रस्तुत करने, ट्रांसमिट करने, स्टोर करने या उसके ट्रांसमिशन और स्टोरेज को सुगम बनाने वाले या परीक्षा कक्ष में दिए गए कागज-पत्र को ले जाने वाले या परीक्षा सामग्री के अनधिकृत कब्जाधारी पर अभियोग चलाया जा सकता है ।

(12) चयन प्रक्रिया के किसी भी चरण में, उम्मीदवार द्वारा गलत सूचना प्रदान करने और/अथवा प्रक्रिया का उल्लंघन करने के मामले में, उम्मीदवार को चयन प्रक्रिया से अयोग्य घोषित कर दिया जाएगा और भविष्य में उसे कंपनी की किसी भी भरती प्रक्रिया में भाग लेने की अनुमति नहीं प्रदान की जाएगी । यदि ऐसे मामले का वर्तमान चयन प्रक्रिया में पता नहीं चलता है लेकिन बाद में पता चलता है तो ऐसी अयोग्यता को पूर्वव्यापी प्रक्रिया से लागू किया जाएगा ।

(13) उम्मीदवारों को सलाह दी जाती है कि वे “The Public Examinations (Prevention of Unfair Means) Act, 2024” पर ध्यान दें ।

**आपको शुभकामनाएं!**